
										PRIJEDLOG

VLADA REPUBLIKE HRVATSKE                         	
							
		
Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj 26. lipnja 2026. donijela
	

O D L U K U

o davanju suglasnosti Općini Kneževi Vinogradi za zaduženje 
kod Hrvatske banke za obnovu i razvitak

I.

	Daje se suglasnost Općini Kneževi Vinogradi za zaduženje kod Hrvatske banke za obnovu i razvitak u iznosu od 2.000.000,00 eura, s rokom otplate kredita od četrnaest godina i šest mjeseci uključujući poček od dvije godine, u jednakim kvartalnim ratama, uz fiksnu godišnju kamatnu stopu od 3,33% i jednokratnu naknadu za obradu zahtjeva u visini 0,2% od iznosa odobrenog kredita.

	Sredstva će se koristiti za financiranje provedbe projekata „Gospodarsko turistički centar - SRC Bazeni (II faza)“ i „Rekonstrukcija i opremanje nogometnog igrališta NK Borac Kneževi Vinogradi“, sukladno Odluci Općinskog vijeća Općine Kneževi Vinogradi o zaduženju Općine Kneževi Vinogradi podizanjem kredita, KLASA: 403-02/26-01/01, URBROJ: 2158-23-01/01-26-6 od 30. ožujka 2026.

II.

Radi ostvarenja zaduženja iz točke I. ove Odluke, zadužuje se Općina Kneževi Vinogradi da izradi planove proračunske potrošnje za godine u kojima treba planirati sredstva za otplatu kredita.


III.

            Ova Odluka stupa na snagu danom donošenja. 
	
			
KLASA:
URBROJ:  

Zagreb,							   	
PREDSJEDNIK


mr. sc. Andrej Plenković

OBRAZLOŽENJE


Općina Kneževi Vinogradi podnijela je Ministarstvu financija zahtjev KLASA: 403-02/26-01/01, URBROJ: 2158-23-03/01-26-7 od 8. travnja 2026. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 2.000.000,00 eura, s rokom otplate kredita od četrnaest godina i šest mjeseci uključujući poček od dvije godine, u jednakim kvartalnim ratama, uz fiksnu godišnju kamatnu stopu od 3,33% i jednokratnu naknadu za obradu zahtjeva u visini 0,2% od iznosa odobrenog kredita.

Sredstva će se koristiti za financiranje provedbe projekata „Gospodarsko turistički centar - SRC Bazeni (II faza)“ i „Rekonstrukcija i opremanje nogometnog igrališta NK Borac Kneževi Vinogradi“, sukladno Odluci Općinskog vijeća Općine Kneževi Vinogradi o zaduženju Općine Kneževi Vinogradi podizanjem kredita, KLASA: 403-02/26-01/01, URBROJ: 2158-23-01/01-26-6 od 30. ožujka 2026.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Kneževi Vinogradi u 2025. godini, umanjeni za prihode iz članka 121. stavka 4. Zakona o proračunu, iznosili su 3.443.196,50 eura. Udio godišnjeg obroka (anuiteta) traženog kredita u ostvarenim prihodima iznosi 5,23%, a ako se tomu pribroje anuiteti kredita iz prethodnog razdoblja i dospjele obveze, tada je ukupna obveza Općine 11,82%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Kneževi Vinogradi.

